ರಾತ್ರಿ ಪಾರ್ಟಿ ಮಾಡಿದ್ದರು, ಇಬ್ಬರು ಸ್ನೇಹಿತರ ಮೇಲೆ ಅನುಮಾನ ಇದೆ ಡಿವೈಎಸ್ಪಿ ಲಕ್ಷ್ಮಿ ತಂದೆ ಬೆಂಗಳೂರು: ಸಿಐಡಿ ಡಿವೈಎಸ್ಪಿ ಲಕ್ಷ್ಮಿ ಆತ್ಮಹತ್ಯೆ ಪ್ರಕರಣ ಸಂಬಂಧ ಲಕ್ಷ್ಮಿ ಅವರ ತಂದೆ ವೆಂಕಟೇಶ್ ಮಾತನಾಡಿದ್ದಾರೆ. ಲಕ್ಷ್ಮಿ ಜೊತೆ ಕಳೆದ ರಾತ್ರಿ ಪಾರ್ಟಿ ಮಾಡಿದ್ದ ಇಬ್ಬರು ಸ್ನೇಹಿತರ ಮೇಲೆ ತಮಗೆ ಅನುಮಾನ ಇದೆ ಎಂದು ಅವರು ಹೇಳಿದ್ದಾರೆ. ನಿನ್ನೆ ನನ್ನ ಮಗಳು, ಮನು ಹಾಗೂ ಪ್ರಜ್ವಲ್ ಎಂಬವರ ಜೊತೆ ಪಾರ್ಟಿ ಮಾಡಿದ್ದಳು. ಒಟ್ಟು ಆರು ಜನ ಸೇರಿ ನಿನ್ನೆ ಪಾರ್ಟಿ ಮಾಡಿದ್ರು. ಅವರಿಬ್ಬರು ಹೇಳಿದಂತೆ ಶಾಲ್ ತೆಗೆದುಕೊಂಡು ರೂಮ್ ಒಳಗೆ ಹೋಗಿ ಲಕ್ಷ್ಮಿ ಬಾಗಿಲು ಮುಚ್ಚಿದಳಂತೆ. ಆ ಬಳಿಕ ತುಂಬಾ ಹೊತ್ತು ಏನೂ ಸದ್ದು ಗದ್ದಲ ಇರಲಿಲ್ಲವಂತೆ. ಆಮೇಲೆ ನೋಡಿದರೆ ನೇಣು ಬಿಗಿದ ಸ್ಥಿತಿಯಲ್ಲಿ ಇದ್ದಳು ಅಂತ ಮನು ಹಾಗೂ ಪ್ರಜ್ವಲ್ ಹೇಳ್ತಿದ್ದಾರೆ. ಆದ್ರೆ ಅವರಿಬ್ಬರು ಹೇಳುವುದು ಸುಳ್ಳು ಅಂತ ಅನ್ನಿಸುತ್ತಿದೆ. ನನಗೆ ಅವರಿಬ್ಬರ ಮೇಲೆ ಅನುಮಾನ ಇದೆ. ಅದನ್ನು ಪೊಲೀಸರಿಗೂ ಹೇಳಿದ್ದೇನೆ. ಅವಳ ಗಂಡ ನವೀನ್ ಹೈದರಾಬಾದ್ ನಲ್ಲಿ ಇದ್ದಾರೆ. ಅವರು ಬರ್ತಿದ್ದಾರೆ. ವೆಂಕಟೇಶ್, ಮೃತ ಡಿವೈಎಸ್ಪಿ ಲಕ್ಷ್ಮಿ ತಂದೆ